Up-767/03
Natisni
Opravilna št.:
Up-767/03
Datum odločitve:
12. 3. 2004
ECLI:
ECLI:SI:USRS:2004:Up.767.03
Akt:
Ustavna pritožba A. A. zoper sodbo Okrožnega sodišča v Ljubljani št. P 311/00-IV z dne 4. 9. 2003
Izrek:
Ustavna pritožba A. A. zoper sodbo Okrožnega sodišča v Ljubljani št. P 311/00-IV z dne 4. 9. 2003 se zavrže.
Evidenčni stavek:
Ustavna pritožba zoper sodbo sodišča prve stopnje, ki je bila s sklepom pritožbenega sodišča razveljavljena in vrnjena v novo sojenje, zaradi neizčrpanosti pravnih sredstev ni dovoljena in jo je treba zavreči. Zoper novo odločitev sodišča prve stopnje bosta stranki namreč imeli možnost vložiti pritožbo, ko bodo v tem postopku izčrpana vsa pravna sredstva, pa tudi ustavno pritožbo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
25. 11. 2003
Vrsta odločitve:
sklep
Vrsta rešitve:
zavrženje
Dokument:
US23242
Up-767/03-6
12. 3. 2004
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 25. januarja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Okrožnega sodišča v Ljubljani št. P 311/00-IV z dne 4. 9. 2003 se zavrže.
O b r a z l o ž i t e v
1. Pritožnik z ustavno pritožbo izpodbija sodbo Okrožnega sodišča, s katero je po razvezi zakonske zveze mladoletna otroka dodelilo materi, očetu - pritožniku pa naložilo plačevanje preživnine. Pritožnik je Ustavnemu sodišču naknadno poslal še sklep Višjega sodišča, ki je sodbo v delu, ki se nanaša na dodelitev otrok in plačevanje preživnine, razveljavilo in zadevo vrnilo sodišču prve stopnje v novo sojenje. V ustavni pritožbi pritožnik zatrjuje kršitev 8., 14., 22. in 56. člena Ustave.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva. V obravnavani zadevi pritožnik ustavno pritožbo vlaga zoper sodno odločbo sodišča prve stopnje, ki je bila s sklepom pritožbenega sodišča v izpodbijanem delu razveljavljena. Zadeva je bila v tem obsegu vrnjena sodišču prve stopnje v novo sojenje, v katerem bo sodišče ponovno odločilo o utemeljenosti tožbenega zahtevka. Zoper odločitev sodišča prve stopnje bosta imeli stranki možnost vložiti pritožbo, ko bodo v tem postopku izčrpana vsa pravna sredstva, pa tudi ustavno pritožbo. Glede na navedeno ustavna pritožba zoper izpodbijano sodbo ni dovoljena in jo je treba zavreči.
3. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger